el el el el el el el el el el el el el el el el el el el el el el el el el el el el el el el el el el el el el el el el el el el el el en el el en el el el el en el en el el el el el en el el en en en el el el el el el el el el el el el el el el
Ο Αμερικανός Έιταν Πέιτς (Etan Kalil Patz, 9 Οκτωβρίου 1972 - 25 Μαΐου 1979,[1] κηρύχθηκε νομικά νεκρός το 2001)[2] εξαφανίστηκε στις 25 Μαΐου 1979, σε ηλικία έξι ετών, καθ οδόν προς τη στάση του σχολικού του λεωφορείου στη γειτονιά Σόχο του Μανχάταν στις ΗΠΑ.[3] Η εξαφάνισή του συνέβαλλε στην καθιέρωση νέας νομοθεσίας και νέων μεθόδων στις Ηνωμένες Πολιτείες για τον εντοπισμό αγνοουμένων παιδιών. Αρκετά χρόνια μετά την εξαφάνισή του, ο Πέιτς έγινε ένα από τα πρώτα αγνοούμενα παιδιά του οποίου η φωτογραφία εμφανίστηκε σε χαρτόκουτο γάλακτος, στο πλαίσιο της σχετικής καμπάνιας στις ΗΠΑ στις αρχές της δεκαετίας του 1980.[4] Το 1983, ο Πρόεδρος Ρόναλντ Ρήγκαν χαρακτήρισε την 25η Μαΐου - την επέτειο εξαφάνισης του Έιταν- ως Εθνική Ημέρα Αγνοούμενων Παιδιών στις Ηνωμένες Πολιτείες, ημέρα που το 2001 καθιερώθηκε και παγκόσμια.[5][6]
Ο Έιταν Πέιτς το 1978
Μανχάταν, Νέα Υόρκη, Ηνωμένες Πολιτείες
25 Μαϊου 1979 (σε ηλικία 6 ετών)
ο υπεύθυνος για τη δολοφονία του, Πέντρο Χερνάντεζ, καταδικάστηκε σε ισόβια κάθειρξη το 2017
Δεκαετίες αργότερα αποκαλύφθηκε ότι ο Πέιτς απήχθη και δολοφονήθηκε την ημέρα που εξαφανίστηκε. Η Εισαγγελία του Μανχάταν άνοιξε ξανά την υπόθεση το 2010.[7] Το 2012, το FBI πραγματοποίησε εκσκαφές στο υπόγειο του φερόμενου ως τόπου του εγκλήματος κοντά στην κατοικία του Πέιτς, αλλά δεν ανακάλυψε νέα στοιχεία.[8] Ο Πέντρο Χερνάντεζ - ύποπτος που ομολόγησε - κατηγορήθηκε και διώχθηκε αργότερα το ίδιο έτος με κατηγορίες δολοφονίας δεύτερου βαθμού και απαγωγής πρώτου βαθμού.[9][10] Η δίκη του ξεκίνησε τον Ιανουάριο του 2015 και κατέληξε σε κακοδικία τον Μάιο, όταν ένας από τους 12 ενόρκους διαφώνησε.[11] Νέα δίκη ξεκίνησε τον Οκτώβριο του 2016 και ολοκληρώθηκε στις 14 Φεβρουαρίου 2017 όταν οι ένορκοι έκριναν τον Χερνάντεζ ένοχο για δολοφονία και απαγωγή.[12] Ο Χερνάντεζ καταδικάστηκε στις 18 Απριλίου 2017 σε κάθειρξη από 25 έτη μέχρι ισόβια.[13]
Το πρωί της 25ης Μαΐου 1979, ο Έιταν έφυγε μόνος του από το διαμέρισμα της οικογένειας στη συνοικία Σόχο, με σκοπό να περπατήσει δύο τετράγωνα και να επιβιβαστεί στο σχολικό του λεωφορείο, κάτι που δεν έγινε ποτέ.[3][14]
Στο σχολείο ο δάσκαλος του Έιταν παρατήρησε την απουσία του, αλλά δεν την ανέφερε στον διευθυντή. Όταν ο Έιταν δεν επέστρεψε στο σπίτι μετά το σχολείο η μητέρα του, Τζούλι, κάλεσε την αστυνομία. Αρχικά, οι ντετέκτιβ θεώρησαν τους γονείς του Έιταν πιθανούς ύποπτους, αλλά γρήγορα απέκλεισαν πιθανή συμμετοχή τους στην εξαφάνιση. Το ίδιο βράδυ ξεκίνησαν εντατικές έρευνες με τη συμμετοχή περίπου 100 αστυνομικών και μιας ομάδας κυνηγόσκυλων. Η αναζήτηση συνεχίστηκε για εβδομάδες. Οι γείτονες και η αστυνομία πραγματοποίησαν εξονυχιστικές έρευνες στην πόλη και τοποθέτησαν αφίσες με τη φωτογραφία του Έιταν, αλλά τα στοιχεία ήταν λίγα.[15]
Ο πατέρας του Έιταν, Στάνλεϊ, ήταν επαγγελματίας φωτογράφος και διέθετε μια συλλογή φωτογραφιών του γιου του που ο ίδιος είχε τραβήξει. Οι φωτογραφίες του Έιταν τυπώθηκαν σε αμέτρητες αφίσες και χαρτόκουτα γάλακτος και προβλήθηκαν επίσης σε γιγαντοοθόνες στην Times Square.[16]
Ο εισαγγελέας του Μανχάταν άνοιξε επίσημα εκ νέου την υπόθεση στις 25 Μαΐου 2010.[7] Στις 19 Απριλίου 2012 η αστυνομία πραγματοποίησε εκσκαφές σε ένα υπόγειο κοντά στο σπίτι του Πέιτς. Ο συγκεκριμένος χώρος είχε ανακαινιστεί λίγο μετά την εξαφάνιση του Έιταν το 1979 και χρησιμοποιούταν ως εργαστήριο και αποθηκευτικός χώρος ενός τεχνίτη.[17] Μετά από μια τετραήμερη έρευνα, οι ερευνητές ανακοίνωσαν ότι δεν βρέθηκε τίποτα συγκεκριμένο.[8]
Στις 24 Μαΐου 2012, ο αστυνομικός Διοικητής της Νέας Υόρκης ανακοίνωσε ότι τέθηκε υπό κράτηση ένας άντρας ο οποίος είχε ομολογήσει την εμπλοκή του στην εξαφάνιση του Έιταν.[18] Ο άντρας, που ταυτοποιήθηκε ως ο 51χρονος Πέντρο Χερνάντεζ (Pedro Hernandez), ομολόγησε τον στραγγαλισμό του παιδιού και την περίοδο εξαφάνισης του Έιταν είχε ηλικία 18 ετών και εργαζόταν σε ένα μίνι μάρκετ.[9] Ο Χερνάντεζ δήλωσε ότι έριξε τη σορό του παιδιού στα σκουπίδια και του απαγγέλθηκαν κατηγορίες δολοφονίας δεύτερου βαθμού[19] αν και η ​​αστυνομία εκείνη την περίοδο δεν είχε απτά στοιχεία που να επιβεβαιώνουν την ομολογία του.[20]
Το 2012 ο κουνιάδος του Χερνάντεζ, Χοσέ Λόπεζ, δήλωσε στην αστυνομία ότι πίστευε πως ο Χερνάντεζ ήταν πράγματι υπεύθυνος για την εξαφάνιση του Έιταν.[21] Σύμφωνα με μάρτυρες, ο Χερνάντεζ φέρεται να ομολόγησε δημόσια στις αρχές της δεκαετίας του 1980, ευρισκόμενος σε μια Ρωμαιοκαθολική εκκλησία του Νιου Τζέρσεϊ, ότι δολοφόνησε τον Έιταν.[22] Στις 14 Νοεμβρίου 2012, ένα σώμα ενόρκων στη Νέα Υόρκη βρήκε τον Χερνάντεζ ένοχο για τις κατηγορίες δολοφονίας δεύτερου βαθμού και απαγωγής πρώτου βαθμού.[23] Ο δικηγόρος του δήλωσε ότι ο Χερνάντεζ διαγνώστηκε με σχιζότυπη διαταραχή προσωπικότητας, η οποία οδηγεί σε ψευδαισθήσεις,[24] και υποστήριξε επίσης ότι ο Χερνάντεζ έχει χαμηλό δείκτη νοημοσύνης (IQ) και βρίσκεται "στο όριο της πνευματικής αναπηρίας".[25]
↑ «Etan Patz was strangled to death after being kidnapped, N.J. Man confesses».
↑ «Will the Family of Etan Patz Ever Get a Chance to Learn the Whole Truth? -- New York Magazine - Nymag». New York Magazine (στα Αγγλικά). Ανακτήθηκε στις 9 Ιουνίου 2020.
↑ 3,0 3,1 «Police and Neighbors Join' in a SoHo Search For Missing Schoolboy». timesmachine.nytimes.com (στα Αγγλικά). Ανακτήθηκε στις 9 Ιουνίου 2020.
↑ Toppo, Greg (February 14, 2017). «Etan Patz – boy on the milk carton – gets justice: Man convicted in 1979 murder». USA Today. https://www.usatoday.com/story/news/2017/02/14/nyc-jury-reaches-verdict-etan-patz-murder-case/97894676/. Ανακτήθηκε στις March 26, 2018.
↑ «Help bring them home». www.helpbringthemhome.org.au. Ανακτήθηκε στις 9 Ιουνίου 2020.
↑ «Missing Children's Day passes unnoticed - thenews.com.pk». web.archive.org. 9 Δεκεμβρίου 2014. Αρχειοθετήθηκε από το πρωτότυπο στις 9 Δεκεμβρίου 2014. Ανακτήθηκε στις 9 Ιουνίου 2020.
↑ 7,0 7,1 «Manhattan D.A. Taking New Look at Etan Patz Case». www.cbsnews.com (στα Αγγλικά). Ανακτήθηκε στις 9 Ιουνίου 2020.
↑ 8,0 8,1 «Investigation Of Boy's 1979 Disappearance Finds 'Nothing Conclusive' In NY Basement». HuffPost (στα Αγγλικά). 22 Απριλίου 2012. Ανακτήθηκε στις 9 Ιουνίου 2020.
↑ 9,0 9,1 Goldstein, Joseph; Rashbaum, William K. (2012-05-24). «After 33 Years, Police Make Arrest in Case of Etan Patz» (στα αγγλικά). The New York Times. ISSN 0362-4331. https://www.nytimes.com/2012/05/25/nyregion/man-claims-he-strangled-etan-patz-police-say.html. Ανακτήθηκε στις 2020-06-09.
↑ Italiano, Laura (25 Μαΐου 2012). «Etan Patz 'killer' charged with second-degree murder in hospital arraignment». New York Post (στα Αγγλικά). Ανακτήθηκε στις 9 Ιουνίου 2020.
↑ Jr, James C. McKinley (2015-05-08). «Jurors in Etan Patz Case Fall One Vote Shy of a Conviction» (στα αγγλικά). The New York Times. ISSN 0362-4331. https://www.nytimes.com/2015/05/09/nyregion/etan-patz-jury-murder-trial.html. Ανακτήθηκε στις 2020-06-09.
↑ «Statement from John F. Clark on the verdict in the Etan Patz trial». missingkids.org. National Center for Missing & Exploited Children. 14 Φεβρουαρίου 2017. Αρχειοθετήθηκε από το πρωτότυπο στις 15 Ιουνίου 2020. Ανακτήθηκε στις 15 Φεβρουαρίου 2017.
↑ «Man gets 25 years in 1979 case of missing boy Etan Patz». NY Daily News. 18 Απριλίου 2017. Αρχειοθετήθηκε από το πρωτότυπο στις 19 Απριλίου 2017. Ανακτήθηκε στις 16 Ιουλίου 2017.
↑ «Boy Missing From SoHo Was on Own First Time». timesmachine.nytimes.com (στα Αγγλικά). Ανακτήθηκε στις 14 Ιουνίου 2020.
↑ «Man admits to killing Etan Patz» (στα αγγλικά). BBC News. 2012-05-25. https://www.bbc.com/news/world-us-canada-18188241. Ανακτήθηκε στις 2020-06-14.
↑ News, A. B. C. «Etan Patz Case Reopened 31 Years Later». ABC News (στα Αγγλικά). Ανακτήθηκε στις 14 Ιουνίου 2020.
↑ Baker, Al; Rashbaum, William K. (2012-04-20). «Search for Boy’s Body Returns to Cellar That Looked Uneven Decades Earlier» (στα αγγλικά). The New York Times. ISSN 0362-4331. https://www.nytimes.com/2012/04/21/nyregion/etan-patz-inquiry-returns-to-a-prince-street-basement-and-an-old-handyman.html. Ανακτήθηκε στις 2020-06-14.
↑ CNN, From Susan Candiotti. «Former stock clerk arrested in death of Etan Patz». CNN. Ανακτήθηκε στις 14 Ιουνίου 2020.
↑ Celona, Larry (24 Μαΐου 2012). «Suspect arrested in SoHo kid's disappearance says he lured boy with soda, killed him». New York Post (στα Αγγλικά). Ανακτήθηκε στις 14 Ιουνίου 2020.
↑ Rashbaum, William K.; Gregory, Kia (2012-05-25). «At Arraignment in Etan Patz Case, Mental Illness Claim» (στα αγγλικά). The New York Times. ISSN 0362-4331. https://www.nytimes.com/2012/05/26/nyregion/suspect-in-etan-patz-case-charged-with-second-degree-murder.html. Ανακτήθηκε στις 2020-06-14.
↑ Rojas, Rick. «What Happened to Etan Patz?» (στα αγγλικά). The New York Times. ISSN 0362-4331. https://www.nytimes.com/2017/01/30/nyregion/what-happened-to-etan-patz.html. Ανακτήθηκε στις 2020-06-14.
↑ Wilson, Michael; Gregory, Kia; Schweber, Nate (2012-05-27). «Worshiper Recalls Admission by Patz Suspect Decades Ago» (στα αγγλικά). The New York Times. ISSN 0362-4331. https://www.nytimes.com/2012/05/28/nyregion/worshiper-recalls-admission-by-patz-suspect-decades-ago.html. Ανακτήθηκε στις 2020-06-14.
↑ «Etan Patz Suspect Indicted on Murder, Kidnapping Charges». NBC New York (στα Αγγλικά). Ανακτήθηκε στις 14 Ιουνίου 2020.
↑ «Killer of first 'milk carton' boy formally charged - Story - World - 3 News». web.archive.org. 24 Δεκεμβρίου 2013. Αρχειοθετήθηκε από το πρωτότυπο στις 24 Δεκεμβρίου 2013. Ανακτήθηκε στις 14 Ιουνίου 2020.
↑ «Confession is focus of NYC missing boy hearing». web.archive.org. 17 Σεπτεμβρίου 2014. Αρχειοθετήθηκε από το πρωτότυπο στις 17 Σεπτεμβρίου 2014. Ανακτήθηκε στις 14 Ιουνίου 2020.